**Κινητικότητα Προσωπικού για Επιμόρφωση**

   Δικαίωμα συμμετοχής έχουν

Προσωπικό που απασχολείται σε Ίδρυμα Ανώτατης Εκπαίδευσης, κάτοχο του [Πανεπιστημιακού Χάρτη Erasmus](http://62.217.125.231/erasmus/images/erasmus/credentials/ECHE_erasmus_UEATH.pdf) (ECHE).

    Διάρκεια Μετακίνησης

**Ελάχιστη** Διάρκεια της περιόδου κινητικότητας: **2 ημέρες**

**Μέγιστη** Διάρκεια της περιόδου κινητικότητας: **2 μήνες**

Στην περίοδο μετακίνησης δε συνυπολογίζεται η διάρκεια ταξιδίου.

 Η διάρκεια μετακίνησης πρέπει να περιλαμβάνει τουλάχιστον **2** **διαδοχικές** **ημέρες**.

     Κριτήρια / Προϋποθέσεις Κινητικότητας

Το Ίδρυμα Υποδοχής μπορεί να είναι:

* Ίδρυμα Ανώτατης Εκπαίδευσης που διαθέτει Πανεπιστημιακό Χάρτη Erasmus (ECHE)
* Δημόσιος ή ιδιωτικός οργανισμός που δραστηριοποιείται στην αγορά εργασίας ή στους τομείς της εκπαίδευσης, της κατάρτισης και της νεολαίας.

Οι ενδιαφερόμενοι μπορούν να ενημερωθούν σχετικά με το ποια Ιδρύματα διαθέτουν Πανεπιστημιακό Χάρτη Erasmus (ECHE) στην παρακάτω διεύθυνση:

<https://eacea.ec.europa.eu/erasmus-plus/selection-results/erasmus-charter-for-higher-education-2014-2020-selection-2015_en>

    Πριν την αναχώρηση

καταρτίζεται [πρόγραμμα επιμόρφωσης](http://62.217.125.231/erasmus/images/erasmus/official_documents/staff_training_agreement.pdf) που έχει συμφωνηθεί από το μετακινούμενο, το Ίδρυμα/ Επιχείρηση Αποστολής και το Ίδρυμα Υποδοχής με ελάχιστο απαιτούμενο περιεχόμενο τα εξής:

* Γενικοί στόχοι της κινητικότητας
* Προστιθέμενη αξία της κινητικότητας (τόσο για το Ίδρυμα υποδοχής όσο και για τοv διδάσκοντα)
* Δραστηριότητες που θα διεξαχθούν
* Προσδοκώμενα αποτελέσματα (μη περιοριζόμενα στους άμεσα επωφελούμενους φοιτητές)

    Μετά την επιστροφή

Μετά την επιστροφή του ο μετακινούμενος υποβάλλει στο Ίδρυμα Προέλευσης:

* **Βεβαίωση παρακολούθησης** του προγράμματος επιμόρφωσης από το Ίδρυμα/Οργανισμό Υποδοχής
* **Παραστατικά** μετακίνησης (Απόδειξη αγοράς εισιτηρίου, κάρτες επιβίβασης κ.ο.κ.)

Επίσης, καλείται να συμπληρώσει **διαδικτυακή τελική έκθεση** (απαραίτητη προϋπόθεση για την επιχορήγηση).